(12)

Artikel 21 affattes således: »Artikel 21 Risikofinansieringsstøtte 1. Risikofinansieringsstøtte til SMV'er er forenelig med det indre marked efter traktatens artikel 107, stk. 3, og fritaget for anmeldelsespligten i traktatens artikel 108, stk. 3, forudsat at betingelserne i denne artikel og i kapitel I er opfyldt. 2. Medlemsstaterne gennemfører risikofinansieringsforanstaltningen enten direkte eller gennem en bemyndiget enhed via en eller flere finansielle formidlere. Medlemsstaterne eller bemyndigede enheder yder et offentligt bidrag til finansielle formidlere i overensstemmelse med stk. 9-13 nedenfor, og finansielle formidlere foretager risikofinansieringsinvesteringer i støtteberettigede virksomheder. Hverken medlemsstaterne eller bemyndigede enheder må investere direkte i de støtteberettigede virksomheder uden inddragelse af en finansiel formidler. 3. Støtteberettigede virksomheder er virksomheder, som på tidspunktet for den oprindelige risikofinansieringsinvestering er unoterede SMV'er og opfylder mindst en af følgende betingelser: a) de har ikke været aktive på noget marked b) de har været aktive på et marked i mindre end ti år efter deres registrering og/eller, for så vidt angår innovative virksomheder, syv år efter deres første kommercielle salg. For støtteberettigede virksomheder, der har overtaget en anden virksomheds aktiviteter eller er dannet ved en fusion, i hvilket tilfælde støtteberettigelsesperioden også omfatter den pågældende virksomheds eller de fusionerede selskabers aktiviteter. For støtteberettigede virksomheder, som ikke er omfattet af krav om registrering, anses støtteberettigelsesperioden for at begynde fra enten det tidspunkt, hvor virksomheden indleder sin økonomiske aktivitet, eller det tidspunkt, hvor den skal afregne skat for sin økonomiske aktivitet, alt efter hvad der ligger tidligst c) de har brug for en første risikofinansieringsinvestering, som er større end 50 % af deres gennemsnitlige årsomsætning i de foregående fem år, beregnet på grundlag af en forretningsplan, der er udarbejdet med henblik på en ny økonomisk aktivitet. Investeringer, der har til formål i væsentlig grad at forbedre aktivitetens miljøpræstationer i overensstemmelse med artikel 36, stk. 2, og andre miljømæssigt bæredygtige investeringer som defineret i artikel 2, nr. 1), i Europa-Parlamentets og Rådets forordning (EU) 2020/852, betragtes som nye økonomiske aktiviteter, hvis deres indledende finansieringsbehov overstiger [30 %] af den gennemsnitlige årlige omsætning i de foregående fem år. 4. Risikofinansieringsstøtten kan også omfatte opfølgende investeringer i støtteberettigede virksomheder, også efter den støtteberettigelsesperiode, der er nævnt i stk. 3, litra b), såfremt følgende kumulative betingelser er opfyldt: a) loftet over den samlede risikofinansiering i stk. 8 er ikke overskredet b) muligheden for at foretage opfølgende investeringer indgik i den oprindelige forretningsplan c) den virksomhed, der er genstand for opfølgende investeringer, er ikke blevet knyttet til en anden virksomhed som omhandlet i artikel 3, stk. 3, i bilag I ud over den finansielle formidler eller uafhængige private investor, der stiller risikofinansiering til rådighed inden for rammerne af foranstaltningen, medmindre den nye enhed er en SMV. 5. Risikofinansieringsinvesteringer i støtteberettigede virksomheder kan bestå i egenkapital- og kvasiegenkapitalinvesteringer, lån, garantier eller en blanding heraf. 6. Når der ydes garantier, må garantien må ikke overstige 80 % af det underliggende lån. 7. Ved risikofinansieringsinvesteringer i form af egenkapital- og kvasiegenkapitalinvesteringer i støtteberettigede virksomheder kan der alene ydes risikofinansieringsstøtte til erstatningskapital, hvis denne kombineres med ny kapital, der udgør mindst 50 % af investeringen i den støtteberettigede virksomhed i hver investeringsrunde. 8. Den samlede udestående risikofinansieringsinvestering, der er omhandlet i stk. 5, må højst beløbe sig til 15 mio. EUR pr. støtteberettiget virksomhed pr. risikofinansieringsforanstaltning. Ved beregningen af dette maksimale risikofinansieringsbeløb skal der tages hensyn til følgende: a) for så vidt angår lån og kvasiegenkapitalinvesteringer struktureret som gæld, til instrumentets pålydende værdi b) for garantiers vedkommende, til det underliggende låns nominelle værdi. 9. Det offentlige bidrag til finansielle formidlere kan antage en af følgende former: a) indskud af egenkapital eller kvasiegenkapital eller en bevillingsramme til direkte eller indirekte risikofinansieringsinvestering i støtteberettigede virksomheder b) lån til direkte eller indirekte risikofinansieringsinvestering i støtteberettigede virksomheder c) garantier til dækning af tab ved direkte eller indirekte risikofinansieringsinvestering i støtteberettigede virksomheder. 10. Overskuds-/tabsdelingsordninger mellem medlemsstaten eller dens bemyndigede enhed og den finansielle formidler skal være tilstrækkelige og overholde følgende: a) for risikofinansieringsstøtte i andre former end garantier har asymmetrisk overskudsdeling forrang frem for foranstaltninger til beskyttelse mod tab (downside protection). Ved asymmetrisk tabsdeling mellem offentlige og private investorer er loftet for den offentlige investors »first loss« begrænset til 25 % af den samlede risikofinansieringsinvestering b) for risikofinansieringsstøtte i form af garantier er garantisatsen begrænset til 80 %, og de samlede tab for en medlemsstat kan højst være på 25 % af den portefølje, for hvilken garantien er udstedt. Kun garantier til dækning af forventede tab ved den underliggende garanterede portefølje kan ydes vederlagsfrit. Hvis en garanti også omfatter dækning af uventede tab, betaler den finansielle formidler en markedskonform garantipræmie for den del af garantien, der dækker uventede tab. 11. Når det offentlige bidrag til den finansielle formidler har form af egenkapital og kvasiegenkapital som omhandlet i stk. 9, litra a), må højst 30 % af den finansielle formidlers samlede indskud og uudnyttede kapitaltilsagn anvendes til likviditetsforvaltning. 12. For risikofinansieringsforanstaltninger, der har til formål at tilvejebringe risikofinansieringsinvesteringer i form af egenkapital, kvasiegenkapital eller lån til støtteberettigede virksomheder, skal det offentlige bidrag til den finansielle formidler tiltrække yderligere finansiering fra uafhængige private investorer til de finansielle formidlere eller de støtteberettigede virksomheder, så den samlede private deltagelse når følgende minimumstærskler: a) 10 % af risikofinansieringsinvesteringen til de i stk. 3, litra a), omhandlede støtteberettigede virksomheder b) 40 % af risikofinansieringsinvesteringen til de i stk. 3, litra b), omhandlede støtteberettigede virksomheder c) 60 % af risikofinansieringsinvesteringen i de i stk. 3, litra c), nævnte støtteberettigede virksomheder og til opfølgende risikofinansieringsinvesteringer i støtteberettigede virksomheder efter den støtteberettigelsesperiode, der er nævnt i stk. 3, litra b). Finansiering fra uafhængige private investorer, der modtager risikofinansieringsstøtte i form af skatteincitamenter i henhold til artikel 21a, tages ikke i betragtning med henblik på den samlede private deltagelse, der er fastsat i første afsnit. Den private deltagelse, der er nævnt i første afsnit, litra b) og c), nedsættes til 20 % under litra b) og til 30 % under litra c) for investeringer i støtteberettigede områder, der er udpeget i et godkendt regionalstøttekort, der er godkendt i henhold til traktatens artikel 107, stk. 3, litra a), og gyldigt på tidspunktet for ydelsen af risikofinansieringsinvesteringen. 13. Hvis en risikofinansieringsforanstaltning gennemføres via en finansiel formidler og er rettet mod støtteberettigede virksomheder på forskellige udviklingsstadier, jf. stk. 3 og 4, skal den finansielle formidler sikre en samlet privat deltagelse, som mindst svarer til et vægtet gennemsnit baseret på de individuelle investeringers volumen i den underliggende portefølje og anvendelsen af de i stk. 12 fastsatte minimumsdeltagelsesprocenter for sådanne investeringer, medmindre den påkrævede deltagelse for uafhængige private investorer opnås på de støtteberettigede virksomheders niveau. 14. Finansielle formidlere og fondsforvaltere skal udvælges gennem en åben, gennemsigtig og ikkediskriminerende procedure i overensstemmelse med gældende EU-ret og national lovgivning. Proceduren skal bygge på objektive kriterier med udgangspunkt i erfaring og ekspertise samt driftskapacitet og finansiel kapacitet og skal opfylde følgende betingelser: a) den sikrer, at støtteberettigede finansielle formidlere og fondsforvaltere er etableret i overensstemmelse med gældende lovgivning b) den må ikke diskriminere mellem finansielle formidlere og fondsforvaltere på grundlag af disses etablering eller registrering i en bestemt medlemsstat c) den kan kræve, at støtteberettigede finansielle formidlere og fondsforvaltere opfylder foruddefinerede kriterier, der er objektivt begrundet af investeringernes art d) den har til formål at etablere passende overskuds-/tabsdelingsordninger som beskrevet i stk. 10. 15. Risikofinansieringsforanstaltninger skal sikre, at de finansielle formidlere, der modtager det offentlige bidrag, træffer profitdrevne beslutninger, når de yder de støtteberettigede virksomheder risikofinansieringsinvesteringer. Det er tilfældet, når følgende betingelser er opfyldt: a) den medlemsstat eller den enhed, der har ansvar for foranstaltningens gennemførelse, gennemfører en due diligence-undersøgelse for at sikre en kommercielt forsvarlig investeringsstrategi med henblik på at gennemføre risikofinansieringsforanstaltningen, herunder en passende risikospredning, hvorved der opnås økonomisk levedygtighed og en effektiv skalering, hvad angår størrelse og territorialt omfang af den relevante investeringsportefølje b) risikofinansieringsinvesteringen til de støtteberettigede virksomheder baseres på en levedygtig forretningsplan, som indeholder udførlige oplysninger om produkt-, salgs- og rentabilitetsudviklingen, og som på forhånd godtgør, at projektet er økonomisk levedygtigt c) der foreligger en klar og realistisk exit-strategi for hver investering i egenkapital og kvasiegenkapital. 16. Finansielle formidlere skal forvaltes på markedsvilkår. Denne betingelse er opfyldt, når den finansielle formidler og, afhængigt af risikofinansieringsforanstaltningens art, fondsforvalteren, opfylder følgende betingelser: a) de er ved lov eller kontrakt forpligtet til at handle i overensstemmelse med bedste praksis og med den omhu, som kræves af en professionel administrator i god tro, og undgå interessekonflikter. De er underlagt lovbestemt tilsyn b) de aflønnes i overensstemmelse med den etablerede markedspraksis. Denne betingelse anses for at være opfyldt, når de udvælges gennem en åben, gennemsigtig og ikkediskriminerende udvælgelsesprocedure i overensstemmelse med stk. 14 c) de modtager et resultatafhængigt vederlag eller deler nogle investeringsrisici ved at medinvestere deres egne midler, så det sikres, at forvalternes interesser er varigt knyttet sammen med medlemsstatens eller dens bemyndigede enheds interesser d) de fastlægger en investeringsstrategi samt kriterierne og den foreslåede tidsplan for investeringerne e) investorerne har mulighed for at være repræsenteret i investeringsfondens styrende organer som f.eks. bestyrelsen eller det rådgivende udvalg. 17. I en risikofinansieringsforanstaltning, hvor der ydes risikofinansieringsinvesteringer til støtteberettigede virksomheder i form af garantier, lån eller kvasiegenkapitalinvesteringer struktureret som gæld, foretager den finansielle formidler risikofinansieringsinvesteringer i støtteberettigede virksomheder, som ikke ville være blevet gennemført eller ville være blevet gennemført i et begrænset omfang eller på anden måde uden støtten. Den finansielle formidler skal kunne dokumentere, at der følges en ordning, som sikrer, at alle fordelene i størst muligt omfang videregives til de endelige støttemodtagere i form af større finansieringsvolumener, mere risikofyldte porteføljer, lavere krav til sikkerhedsstillelse, lavere garantipræmier eller lavere rentesatser. 18. Risikofinansieringsforanstaltninger, der yder risikofinansieringsinvesteringer til SMV'er, der ikke opfylder betingelserne i stk. 3, er forenelige med det indre marked efter traktatens artikel 107, stk. 3, og fritaget for anmeldelsespligten i traktatens artikel 108, stk. 3, forudsat at alle følgende betingelser er opfyldt: a) at støtten på SMV'ernes niveau opfylder betingelserne i Kommissionens forordning (EU) nr. 1407/2013 (*27), Kommissionens forordning (EU) nr. 1408/2013 (*28) eller Kommissionens forordning (EU) nr. 717/2014 (*29), alt efter hvad der er relevant b) at alle betingelserne i denne artikel, med undtagelse af de i stk. 3, 4, 8, 12 og 13 anførte, er opfyldt, og c) hvor der er tale om risikofinansieringsforanstaltninger, der yder risikofinansieringsinvesteringer til støtteberettigede virksomheder i form af egenkapital, kvasiegenkapital eller lån, at foranstaltningen tiltrækker yderligere finansiering fra uafhængige private investorer til de finansielle formidlere eller SMV'erne, så den samlede private deltagelse når op på mindst 60 % af den risikofinansiering, der ydes til SMV'erne. (*27) Kommissionens forordning (EU) nr. 1407/2013 af 18. december 2013 om anvendelse af artikel 107 og 108 i traktaten om Den Europæiske Unions funktionsmåde på de minimis-støtte (EUT L 352 af 24.12.2013, s. 1)." (*28) Kommissionens forordning (EU) nr. 1408/2013 af 18. december 2013 om anvendelse af artikel 107 og 108 i traktaten om Den Europæiske Unions funktionsmåde på de minimis-støtte i landbrugssektoren (EUT L 352 af 24.12.2013, s. 9)." (*29) Kommissionens forordning (EU) nr. 717/2014 af 27. juni 2014 om anvendelse af artikel 107 og 108 i traktaten om Den Europæiske Unions funktionsmåde på de minimis-støtte i fiskeri- og akvakultursektoren (EUT L 190 af 28.6.2014, s. 45).«"